                         højesterets dom
                      afsagt fredag den 15. oktober 2010
sag 244/2008
(1. afdeling)
finansforbundet som mandatar for
birthe nielsen,
jørn marcussen,
trine bang overgaard,
helle madsen,
claus jacobsen,
karsten sandbæk,
helle oxenvad,
kirsten nørlund nielsen,
irene dyhr,
maj-britt engelbrecht,
jette lund,
karen møller,
eli hedegaard,
peder thornbjerg,
jan michael rasmussen,
jørn juhl,
susanne bisgaard,
birgitte d. eriksen,
ruth jensen,
morten ovesen og
hanne nissen
(advokat jacob goldschmidt)
mod
                                               - 2 -
finanssektorens arbejdsgiverforening som mandatar for
sydbank a/s
(advokat merete preisler)
i tidligere instans er afsagt dom af sø- og handelsretten den 19. juni 2008.
i pådømmelsen har deltaget syv dommere: per sørensen, per walsøe, lene pagter kristensen,
niels grubbe, marianne højgaard pedersen, jens peter christensen og michael rekling.
påstande
appellanten, finansforbundet som mandatar for birthe nielsen, jørn marcussen, trine bang
overgaard, helle madsen, claus jacobsen, karsten sandbæk, helle oxenvad, kirsten nør-
lund nielsen, irene dyhr, maj-britt engelbrecht, jette lund, karen møller, eli hedegaard,
peder thornbjerg, jan michael rasmussen, jørn juhl, susanne bisgaard, birgitte d. eriksen,
ruth jensen, morten ovesen og hanne nissen, har gentaget påstandene, dog med følgende
ændringer vedrørende betalinger og aktieposter for så vidt angår helle oxenvad, eli hede-
gaard og ruth jensen:
sydbank skal til helle oxenvad på anfordring og mod betaling af 1.575 kr. sælge 150 aktier i
sydbank, som skulle have været overdraget den 3. april 2002, og på anfordring og mod beta-
ling af 840 kr. sælge 80 aktier i sydbank, som skulle have været overdraget den 1. april 2003.
sydbank skal til eli hedegaard på anfordring og mod betaling af 1.365 kr. sælge 130 aktier i
sydbank, som skulle have været overdraget den 1. april 2003, og på anfordring udlodde 40
gratisaktier i sydbank, som skulle have været overdraget den 2. april 2004.
sydbank skal til ruth jensen på anfordring udlodde 70 gratisaktier i sydbank, som skulle
have været overdraget den 2. april 2004, og på anfordring og mod betaling af 357 kr. sælge 34
aktier i sydbank, som skulle have været overdraget den 11. april 2005.
indstævnte, finanssektorens arbejdsgiverforening som mandatar for sydbank a/s, har prin-
cipalt påstået frifindelse, subsidiært vederlæggelse helt eller delvist mod båndlæggelse af
                                                - 3 -
medarbejderaktierne i overensstemmelse med ordningen, jf. finansforbundets subsidiære på-
stande.
finanssektorens arbejdsgiverforening har for det tilfælde, at appellanterne får medhold i på-
standene om køb eller udlodning af aktier, taget bekræftende til genmæle over for appellan-
ternes påstand om betaling af udbytte i det omfang, medarbejdere i ikke-opsagt stilling har
modtaget udbytte.
anbringender
finanssektorens arbejdsgiverforening har for højesteret yderligere anført, at gratisaktier ikke
udgør et vederlag, der er omfattet af funktionærlovens § 17 a.
finansforbundet har fastholdt, at gratisaktier er vederlag omfattet af bestemmelsen.
parterne er enige om, at den relevante optjeningsperiode for tildelingen i februar 2004 er
regnskabsåret 2003 og for tildelingen i marts 2006 er regnskabsåret 2005.
højesterets begrundelse og resultat
efter ligningslovens § 7 a, stk. 2, er det en betingelse for skattefrihed af ordninger med køb
og udlodning af medarbejderaktier, at de ansatte på erhvervelsestidspunktet er ansat i uopsagt
stilling. højesteret finder imidlertid, at betingelserne for skattefrihed i ligningsloven ikke er
afgørende for retsforholdet mellem arbejdsgiver og funktionær efter funktionærlovens § 17 a.
det fremgår af funktionærlovens § 17 a, at en funktionær, der ifølge aftale eller sædvane del-
vis vederlægges med tantieme, gratiale eller lignende ydelser, og som fratræder sin stilling i et
løbende regnskabsår, har ret til en i forhold til hans ansættelsestid i regnskabsåret afpasset
andel af den ydelse, han ville have fået udbetalt, hvis han havde været ansat ved årets slutning
eller på udbetalingstidspunktet. bestemmelsen kan ikke fraviges til ugunst for funktionæren,
jf. funktionærlovens § 21.
højesteret finder, at udlodning af gratis medarbejderaktier indebærer overførsel af en økono-
misk værdi til medarbejderne som vederlag i ansættelsesforholdet, og at sådanne ydelser kan
sidestilles med tantieme og gratiale i relation til funktionærlovens § 17 a. det forhold, at akti-
                                                - 4 -
erne i løbet af en båndlæggelsesperiode kan miste deres værdi, kan ikke føre til en anden be-
dømmelse, jf. herved bl.a. højesterets domme af 11. marts 2004 (ufr 2004 s. 1480) og af 23.
november 2004 (ufr 2005 s. 671).
salg af favøraktier må behandles på samme måde som udlodning af gratisaktier. det forhold,
at medarbejderen for at kunne oppebære værdien af favørelementet selv skal betale en købe-
sum for aktierne og i tilfælde af kursfald risikerer at miste denne investering, kan ikke med-
føre, at overførslen af den økonomiske værdi ikke anses som en ydelse omfattet af § 17 a.
højesteret finder endvidere, at en generel ordning med vederlæggelse med ydelser som nævnt
i funktionærlovens § 17 a, der er blevet bekendtgjort af arbejdsgiveren over for medarbej-
derne ved en cirkulæreskrivelse, over intranet eller på lignende måde, indebærer et løfte fra
arbejdsgiveren, der er bindende i forhold til en medarbejder, som ordningen omfatter, også
selv om den pågældende ikke ved bekendtgørelsen har fået kundskab om ordningen. det gæl-
der også, hvis den manglende kundskab skyldes, at medarbejderen var fratrådt ved bekendtgø-
relsen, forudsat at den pågældende i øvrigt er omfattet af ordningen. et sådant løfte om ydel-
ser til alle medarbejdere, der har været ansat i en for ordningen relevant periode, kan efter
funktionærlovens § 21, jf. § 17 a, ikke over for en funktionær gøres betinget af, at funktionæ-
ren fortsat er i uopsagt stilling ved periodens afslutning eller ved udbetalingen af ydelserne. i
en sådan ordning med udlodning af medarbejderaktier må der derfor bortses fra en betingelse
herom. ordningen indebærer dermed, at fratrådte eller opsagte medarbejdere på lige fod med
de fortsat ansatte medarbejdere får ret til udlodning, dog afpasset således at der tages hensyn
til længden af den pågældendes ansættelsestid i den relevante periode.
sydbanks generelle ordninger med tildelinger i 2002-2006 af medarbejderaktier i form af gra-
tisaktier og aktier til favørkurs blev bekendtgjort over for medarbejderne ved breve og opslag
stilet til alle medarbejdere. de for tildelingerne relevante perioder var regnskabsårene forud
for tildelingsårene, det vil sige regnskabsårene 2001-2005, og størrelsen af aktieposterne ved
hver tildeling afhang af den enkelte medarbejders beskæftigelse i det relevante regnskabsår.
på baggrund af det anførte finder højesteret, at medarbejderaktierne var ydelser omfattet af
funktionærlovens § 17 a, som appellanterne ifølge aftale havde krav på uanset vilkårene om
fortsat ansættelse i uopsagt stilling på tildelingstidspunktet.
                                                  - 5 -
i overensstemmelse med parternes samstemmende anbringender lægger højesteret til grund,
at det er længden af ansættelsesperioden i optjeningsåret – og ikke i tildelingsåret – der er
afgørende for den eventuelle forholdsmæssige reduktion af medarbejderens krav, som skal
foretages i medfør af bestemmelsen i § 17 a, stk. 1.
tildeling af medarbejderaktier til appellanterne i henhold til den generelle ordning må som
udgangspunkt skulle ske på samme vilkår, som gælder for medarbejdere i fortsat ansættelse,
herunder vilkår om, at aktierne skal båndlægges i nærmere angivne perioder. det forhold, at
båndlæggelse er en betingelse for skattefrihed efter ligningslovens § 7 a, og at appellanterne
ikke opnår skattefrihed, allerede fordi de på erhvervelsestidspunktet ikke var ansat i uopsagt
stilling, kan ikke i sig selv føre til, at vilkåret om båndlæggelse bortfalder i forhold til dem.
det bemærkes herved, at der ikke kan bortses fra, at vilkåret kan være stillet også af andre
grunde end for at imødekomme kravene i ligningslovens § 7 a. der er heller ikke grundlag
for i medfør af aftalelovens § 36 at tilsidesætte vilkåret om båndlæggelse, idet det ikke kan
anses for urimeligt, at pengeinstituttet fastholder, at de fratrådte medarbejdere på dette punkt
skal behandles på samme måde som pengeinstituttets øvrige medarbejdere.
sydbank har som betingelse for tildelingen af medarbejderaktier krævet, at medarbejderen
havde en ugentlig arbejdstid på minimum 15 timer. højesteret finder, at dette vilkår må for-
stås sådan, at medarbejdere med en mindre ugentlig arbejdstid end 15 timer ikke er omfattet
af ordningen. vilkåret kan derimod ikke forstås sådan, at der ikke skal tildeles aktier til med-
arbejdere, der har arbejdet i 15 timer pr. uge eller mere, blot fordi de for optjeningsåret som
helhed har været beskæftiget i mindre end 15/37,5-dele af årets samlede arbejdstid.
i overensstemmelse med parternes samstemmende påstande skal sydbank betale udbytte af
aktierne i det omfang, medarbejdere i ikke-opsagt stilling har modtaget udbytte.
højesteret tager herefter finansforbundets påstande til følge, dog således at aktierne skal
båndlægges i samme periode, som medarbejdere i ikke-opsagt stilling måtte tåle.
sagsomkostningerne er fastsat til dækning af advokatudgift for sø- og handelsretten og høje-
steret med 500.000 kr. og af retsafgift for sø- og handelsretten og højesteret med 42.000 kr.,
                                               - 6 -
i alt 542.000 kr. der er ved fastsættelsen af sagsomkostningerne til dækning af advokatudgift
taget hensyn til sagens principielle karakter og arbejdets omfang.
                                     thi kendes for ret:
sydbank a/s skal til birthe nielsen på anfordring og mod betaling af 945 kr. sælge 90 aktier i
sydbank a/s, som skulle have været overdraget den 3. april 2002.
sydbank a/s skal til jørn marcussen på anfordring og mod betaling af 945 kr. sælge 90 aktier
i sydbank a/s, som skulle have været overdraget den 3. april 2002.
sydbank a/s skal til trine bang overgaard på anfordring og mod betaling af 945 kr. sælge
90 aktier i sydbank a/s, som skulle have været overdraget den 3. april 2002.
sydbank a/s skal til helle madsen på anfordring og mod betaling af 1.575 kr. sælge 150 ak-
tier i sydbank a/s, som skulle have været overdraget den 3. april 2002.
sydbank a/s skal til claus jacobsen på anfordring og mod betaling af 1.890 kr. sælge 180
aktier i sydbank a/s, som skulle have været overdraget den 3. april 2002, og mod betaling af
840 kr. sælge 80 aktier i sydbank a/s, som skulle have været overdraget den 1. april 2003.
sydbank a/s skal til karsten sandbæk på anfordring og mod betaling af 1.890 kr. sælge 180
aktier i sydbank a/s, som skulle have været overdraget den 3. april 2002, og mod betaling af
840 kr. sælge 80 aktier i sydbank a/s, som skulle have været overdraget den 1. april 2003.
sydbank a/s skal til helle oxenvad på anfordring og mod betaling af 1.575 kr. sælge 150
aktier i sydbank a/s, som skulle have været overdraget den 3. april 2002, og mod betaling af
840 kr. sælge 80 aktier i sydbank a/s, som skulle have været overdraget den 1. april 2003.
sydbank a/s skal til kirsten nørlund nielsen på anfordring og mod betaling af 1.890 kr.
sælge 180 aktier i sydbank a/s, som skulle have været overdraget den 3. april 2002, og mod
betaling af 840 kr. sælge 80 aktier i sydbank a/s, som skulle have været overdraget den 1.
april 2003.
                                            - 7 -
sydbank a/s skal til irene dyhr på anfordring og mod betaling af 1.365 kr. sælge 130 aktier i
sydbank a/s, som skulle have været overdraget den 1. april 2003.
sydbank a/s skal til maj-britt engelbrecht på anfordring og mod betaling af 1.365 kr. sælge
130 aktier i sydbank a/s, som skulle have været overdraget den 1. april 2003.
sydbank a/s skal til jette lund på anfordring og mod betaling af 1.680 kr. sælge 160 aktier i
sydbank a/s, som skulle have været overdraget den 1. april 2003.
sydbank a/s skal til karen møller på anfordring og mod betaling af 1.680 kr. sælge 160 ak-
tier i sydbank a/s, som skulle have været overdraget den 1. april 2003, og på anfordring ud-
lodde 40 gratisaktier i sydbank a/s, som skulle have været overdraget den 2. april 2004.
sydbank a/s skal til eli hedegaard på anfordring og mod betaling af 1.365 kr. sælge 130 ak-
tier i sydbank a/s, som skulle have været overdraget den 1. april 2003, og på anfordring ud-
lodde 40 gratisaktier i sydbank a/s, som skulle have været overdraget den 2. april 2004.
sydbank a/s skal til peder thornbjerg på anfordring og mod betaling af 1.680 kr. sælge 160
aktier i sydbank a/s, som skulle have været overdraget den 1. april 2003, og på anfordring
udlodde 40 gratisaktier i sydbank a/s, som skulle have været overdraget den 2. april 2004.
sydbank a/s skal til jan michael rasmussen på anfordring og mod betaling af 1.680 kr.
sælge 160 aktier i sydbank a/s, som skulle have været overdraget den 1. april 2003, og på
anfordring udlodde 40 gratisaktier i sydbank a/s, som skulle have været overdraget den 2.
april 2004.
sydbank a/s skal til jørn juhl på anfordring og mod betaling af 1.680 kr. sælge 160 aktier i
sydbank a/s, som skulle have været overdraget den 1. april 2003, og på anfordring udlodde
40 gratisaktier i sydbank a/s, som skulle have været overdraget den 2. april 2004.
                                             - 8 -
sydbank a/s skal til susanne bisgaard på anfordring og mod betaling af 1.680 kr. sælge 160
aktier i sydbank a/s, som skulle have været overdraget den 1. april 2003, og på anfordring
udlodde 40 gratisaktier i sydbank a/s, som skulle have været overdraget den 2. april 2004.
sydbank a/s skal til birgitte d. eriksen på anfordring udlodde 80 gratisaktier i sydbank a/s,
som skulle have været overdraget den 2. april 2004.
sydbank a/s skal til ruth jensen på anfordring udlodde 70 gratisaktier i sydbank a/s, som
skulle have været overdraget den 2. april 2004, og på anfordring og mod betaling af 357 kr.
sælge 34 aktier i sydbank a/s, som skulle have været overdraget den 11. april 2005.
sydbank a/s skal til morten ovesen på anfordring udlodde 52 gratisaktier i sydbank a/s,
som skulle have været overdraget den 31. marts 2006.
sydbank a/s skal til hanne nissen på anfordring udlodde 52 gratisaktier i sydbank a/s, som
skulle have været overdraget den 31. marts 2006.
sydbank a/s skal til appellanterne betale fuldt udbytte af aktierne for tildelingsåret og frem-
over i det omfang, medarbejdere i ikke-opsagt stilling har modtaget udbytte.
appellanterne skal anerkende, at aktierne skal båndlægges i samme periode, som medarbej-
dere i ikke-opsagt stilling måtte tåle.
i sagsomkostninger for sø- og handelsretten og højesteret skal finanssektorens arbejdsgi-
verforening som mandatar for sydbank a/s inden 14 dage efter denne højesteretsdoms afsi-
gelse betale 542.000 kr. til finansforbundet. beløbet forrentes efter rentelovens § 8 a.
